Selim I.

Selim I. (osm. tur. سليم اول, mod. tur. Birinci Selim; * 10. október 1470, Amasya, Osmanská ríša – † 22. september 1520, Çorlu, Osmanská ríša), zvaný aj „Selim Hrozný“ (tur. Yavuz Sultan Selim), bol sultán Osmanskej ríše v rokoch 1512 až 1520. Jeho vláda je známa tým, že dramaticky rozšíril hranice ríše, obzvlášť, keď medzi rokmi 1516 až 1517 dobyl Mamelucký sultanát Egypta, čím získal Levantu, Hidžáz, Tihámu a samotný Egypt. V predvečer jeho smrti v roku 1520 mala Osmanská ríša rozlohu 1 494 000 km2, čím sa počas Selimovej vlády zväčšila až o 70%. Selimovo dobývanie oblastí Blízkeho východu, srdca moslimov, a najmä prevzatie úlohy ako dozorcu pútnických ciest do Mekky a Medíny, stanovilo Osmanskú ríšu ako najprestížnejšiu zo všetkých moslimských štátov. Jeho dobývanie dramaticky posunulo zemepisné a kultúrne centrum ríše z Balkánu na Blízky východ. V 18. storočí sa o Selimovom dobytí Mameluckého sultanátu hovorilo ako o okamihu, keď sa Osmania zmocnili vlády nad zvyškom moslimského sveta, čím je Selim spomínaný ako prvý osmanský kalif. Referencie Iné projekty Commons ponúka multimediálne súbory na tému Selim I. Zdroj Tento článok je čiastočný alebo úplný preklad článku Selim I na anglickej Wikipédii.